Krimski Kanat
Krimski Kanat (mongolski: Крымын ханлиг; osmanlijski: قرم خانلغى Qırım Hanlığı; ruski: Крымское ханство, Krymskoje hanstvo; ukrajinski: Кримське ханство, Krymśke chanstvo; poljski: Chanat Krymski) bio je turkijska vazalna država Osmanlijskog carstva od 1478. do 1774. godine. Kao nasljednik Zlatne horde osnovao ga je 1449. godine Hadži I Giraj koji je vodio porijeklo od Toka Timura, trinaestog sina Jočija i unuka Džingis kana. Osmanlijske snage pod vodstvom Gedik Ahmed paše zauzele su cijelo Krimsko poluostrvo i pridružile ga kanatu 1475. godine. Tokom 16. i 17. stoljeća Krimski Kanat je bio važan centar trgovine robova. Godine 1774. oslobođen je kao nacionalna nezavisna država, a nakon rusko-turskog sporazuma formalno je aneksiran od strane Ruskog carstva 1783. godine postajući Tauridska gubernija.